30 במרץ 2015

לכבוד:

ד"ר עופר רימון, הממונה על יישום חוק חופש המידע

**משרד החינוך**

**באמצעות דואר אלקטרוני:** [**meyda@education.gov.i**](mailto:meyda@education.gov.i)**l**

א.נ,

הנדון: **בקשה לפי חוק חופש המידע, התשנ"ח-1998**


שלום רב,

בהמשך להודעת שר החינוך מיום 12 באוגוסט 2013 בעניין ביטול מבחני המיצ"ב, אבקש לקבל את המידע הבא, בהתאם להוראות חוק חופש המידע:

1. המלצות הוועדה המקצועית בראשות ראמ"ה אשר התבקשה להמליץ על מתווה מעודכן למבחני המיצ"ב החיצוניים.
2. הרכב הוועדה הקבוע, פירוט המועדים בהם התכנסה ופירוט שמות המשתתפים בכל דיון.
3. מסמכים, מצגות וחוות דעת שהוצגו לוועדה.
4. פרוטוקולים ו/או סיכומי דיון של הוועדה המקצועית המייעצת בראשות ראמ"ה.

כאמור לפי סעיף 6(ב) לתקנות חופש המידע (אגרות), תשנ"ט-1999, התנועה לחופש המידע היא עמותה רשומה כמשמעותה בחוק העמותות, התש"ם-1980 שהציגה אישור ניהול תקין, הפועלת לקידום מטרה ציבורית ועל כן פטורה מתשלום אגרת בקשה. אני מתחייבת לשלם אגרת טיפול והפקה עד לסכום של 150 ש"ח, ובכל מקרה בו יידרש על-ידכם סכום גבוה יותר, נדרשת מראש הסכמתי להמשך הטיפול בבקשה.

**להזכירכם, על-פי חוק חופש המידע עליכם להשיב לבקשה זו בהקדם האפשרי ולא יאוחר משלושים יום מעת קבלת בקשה זו. כמו כן, חריגה מהמועדים הקבועים בחוק לא תאפשר גבייה של אגרת טיפול והפקה.**

בברכה,

רחלי אדי

יועצת משפטית